cyanic-selkie/wikianc huggingface dataset:
Ναυάγιο στα ανοικτά της Πύλου (2023)
Η στάση του Λιμενικού Σώματος
Ωστόσο, πέντε διασωθέντες κατέθεσαν, τόσο στο Λιμενικό Σώμα, όσο και στην ανακρίτρια Καλαμάτας ότι το αλιευτικό σκάφος βυθίστηκε κατά τη διάρκεια ρυμούλκησης με σχοινί από ελληνικό σκάφος. Το Λιμενικό Σώμα είχε δηλώσει ότι δεν υπήρξε βιντεοληπτικό υλικό από το συμβάν, κάτι που διαψεύδεται από έγγραφο της σχηματισθείσας δικογραφίας, σύμφωνα με το οποίο, ο κυβερνήτης σκάφους του Λιμενικού έδωσε στην εισαγγελία CD με οπτικοακουστικό υλικό από τις κάμερες του σκάφους.
Ο εισαγγελέας του Αρείου Πάγου, Ισίδωρος Ντογιάκος, έχει ζητήσει από τις αρχές που διερευνούν τα αίτια του δυστυχήματος να τηρηθεί απολύτως η μυστικότητα των ερευνών. Από την πλευρά του, ο απεσταλμένος του ΟΗΕ για τους Πρόσφυγες στη Μεσόγειο, ζήτησε τη διενέργεια ανεξάρτητης έρευνας. Τη στάση των ελληνικών αρχών στηλίτευσε σε δημοσίευμά της και η ισπανική εφημερίδα El País. Σειρά ερωτημάτων για τους χειρισμούς του Λ.Σ. - ΕΛ.ΑΚΤ. και του Ενιαίου Κέντρου Συντονισμού Έρευνας και Διάσωσης, σχετικά με το ναυάγιο, έθεσε το ΚΚΕ.
Επιχείρηση διάσωσης
Συνελλήφθησαν εννέα ύποπτοι οι οποίοι, μετά τις απολογίες τους, κρίθηκαν προφυλακιστέοι με τις κατηγορίες της σύστασης εγκληματικής οργάνωσης, που αφορά παράνομη διακίνηση παράτυπων μεταναστών, πρόκληση ναυαγίου από αμέλεια και έκθεση ζωής σε κίνδυνο. Όλοι αρνούνται τις κατηγορίες που τους αποδόθηκαν.
Αντιδράσεις και εθνικό πένθος
thumb|right|300px|Φανάρια αναμμένα στη μνήμη των θυμάτων κατά τη διάρκεια της διαδήλωσης στην Αθήνα Την κήρυξη τριήμερου εθνικού πένθους αποφάσισε ο υπηρεσιακός πρωθυπουργός, Ιωάννης Σαρμάς, μετά το ναυάγιο. Στο σημείο όπου μεταφέρθηκαν οι μετανάστες από το ναυάγιο μετέβη και η Πρόεδρος της Ελληνικής Δημοκρατίας, Κατερίνα Σακελλαροπούλου, που ενημερώθηκε από τους υπεύθυνους της επιχείρησης διάσωσης για την πορεία των ερευνών. Εκεί, έγινε δέκτης διαμαρτυριών από πολίτες σχετικά με τη στάση της στο μεταναστευτικό ζήτημα στην Ελλάδα.
Ο αρχηγός της αξιωματικής αντιπολίτευσης, Αλέξης Τσίπρας κατά την επίσκεψή του στο λιμάνι της Καλαμάτας και μιλώντας με επιζώντες, δήλωσε ότι του είπαν ότι έκαναν «έκκληση σε βοήθεια» και αναρωτήθηκε «Τι είδους πρωτόκολλο δεν απαιτεί τη διάσωση... ενός υπερφορτωμένου σκάφους που ετοιμάζεται να βυθιστεί;», επισημαίνοντας ότι η ευρωπαϊκή μεταναστευτική πολιτική «μετατρέπει τη Μεσόγειο, τις θάλασσές μας, σε υδάτινους τάφους».
Αντιδρώντας στις κυβερνητικές ενέργειες για το μεταναστευτικό, πολλές αριστερές οργανώσεις, συνδικάτα και κόμματα, συμπεριλαμβανομένου του ΚΚΕ, πραγματοποίησαν διαδηλώσεις στις 15 Ιουνίου σε ένδειξη αλληλεγγύης στους πρόσφυγες και ενάντια στις απωθήσεις και τους φράχτες στα σύνορα. Χιλιάδες διαδηλωτές συγκεντρώθηκαν σε Αθήνα και Θεσσαλονίκη για να διαδηλώσουν ενάντια στις μεταναστευτικές πολιτικές της ΕΕ. Κάποιοι από τους διαδηλωτές, στην Αθήνα, πέταξαν βόμβες μολότοφ κατά της αστυνομίας, που τους απώθησε με δακρυγόνα. Διαδηλωτές στην Καλαμάτα διαδήλωσαν κοντά στις εγκαταστάσεις μεταναστών, με ένα πανό που έγραφε: "Κροκοδείλια δάκρυα! Όχι στο σύμφωνο της ΕΕ για τη μετανάστευση".
Παραπομπές
Κατηγορία:Ναυάγια
Μάραγκαριτ Φλόρενς Λόρα Τζέρβις
Η Μάραγκαριτ Φλόρενς Λόρα Τζέρβις (αγγλικά: Marguerite Florence Laura Jervis, 7 Οκτωβρίου 1886 - 10 Μαρτίου 1964), περισσότερο γνωστή ως Όλιβερ Σάντυς (Oliver Sandys), ήταν Βρετανίδα σεναριογράφος και συγγραφέας. Κατά τη διάρκεια της συγγραφικής της καριέρας χρησιμοποίησε πολυάριθμα ψευδώνυμα: Countess Barcynska, Hélène Barcynska, Marguerite Florence Barclay, Mrs. Armiger Barczinsky, Caradoc Evans Marguerite, Marguerite Evans, Armiger Barclay και Marguerite Barclay.
Εξωτερικοί σύνδεσμοι
Κατηγορία:Βρετανοί σεναριογράφοι Κατηγορία:Βρετανοί συγγραφείς
Σμήνος της Αγριόπαπιας
Το σμήνος της Αγριόπαπιας (γνωστό και ως Μεσιέ 11, Μ11 και NGC 6705) είναι ανοικτό σμήνος στον αστερισμό της Ασπίδας σε απόσταση περίπου 6.200 ετών φωτός και φαινόμενο μέγεθος 6,3. Ανακαλύφθηκε το 1681 από τον Gottfried Kirch στο Βερολίνο.
Είναι ένα από τα πυκνότερα και πλουσιότερα σμήνη αστέρων καθώς περιλαμβάνει περίπου 2.900 άστρα και έχει ηλικία περίπου 220 εκατομμυρίων ετών. Το όνομά του οφείλεται πιθανότατα στο γεγονός ότι τα λαμπρότερα άστρα του σχηματίζουν ένα τρίγωνο, σαν το σχηματισμό πτήσης των αγριόπαπιων.
Ψαραετός της Μαδαγασκάρης
Ο κοντινότερος συγγενής του είναι ο Αφρικανικός ψαραετός, Haliaeetus vocifer. Σε αντίθεση με άλλα είδη ψαραετών που έχουν λευκό κεφάλι ο ψαραετός της Μαδαγασκάρης έχει καφέ κεφάλι.
Αυτό το είδος είναι ενδημικό στη Μαδαγασκάρη όπου επιβιώνει σε μικρούς αριθμούς κατά μήκος της δυτικής ακτής. Απειλείται κυρίως από την αποψίλωση των δασών, τη διάβρωση του εδάφους και την καταστροφή των υδροβιότοπων για κατασκευή ορυζώνων. Επίσης ανταγωνίζεται με τους ανθρώπους για τα αποθέματα ψαριών.
Παραπομπές
Κατηγορία:Αετίδες Κατηγορία:Πανίδα της Μαδαγασκάρης
Μεγάλη Πέτρα Καρδίτσας
Η Μεγάλη Πέτρα είναι οικισμός του Αργύρι στη Θεσσαλία και την Περιφερειακή Ενότητας Καρδίτσας.
Γεωγραφικά - Ιστορικά στοιχεία
Ο Μεγάλη Πέτρα βρίσκεται προς τα δυτικά όρια με την Περιφερειακή Ενότητα Άρτας και Ευρυτανίας, βόρεια του χείμαρρου Πλατανιά που μετά από λίγο καταλήγει στον Αχελώο και είναι κτισμένος σε υψόμετρο 640 μέτρων. Απέχει περίπου 2 χλμ. ΝΑ. από το Αργύρι, 44 χλμ. Ν.-ΝΔ. από το Ανθηρό (έδρα του δήμου) και 109 χλμ. Δ.-ΝΔ. από την Καρδίτσα.
To χωριό αναφέρεται επίσημα ως ξεχωριστός οικισμός για πρώτη φορά το 1928, με την ονομασία Γριάλιστα, να προσαρτάται στην κοινότητα Αργυρίου και το 1940 να διορθώνεται το όνομά της σε Γράλιστα. Το 1957 με το ΦΕΚ 119Α - 03/07/1957 μετονομάστηκε σε Μεγάλη Πέτρα. Σύμφωνα με το Πρόγραμμα «Καλλικράτης» μαζί με το Αργύρι και τον Μακρύκαμπο αποτελούν την κοινότητα Αργυρίου που υπάγεται στη δημοτική ενότητα Αχελώου του Δήμου Αργιθέας ενώ σύμφωνα με την απογραφή του 2011 απογράφησαν 60 κάτοικοι. Οι απογραφές πληθυσμού είναι:
Παραπομπές
Κατηγορία:Δήμος Αργιθέας Κατηγορία:Χωριά του νομού Καρδίτσας
Γαβριήλ Ιωάσαφ
Ο Γαβριήλ Ιωάσαφ γεννήθηκε το 1818 στον Άγιο Γεώργιο Νηλείας και μετέπειτα πήγε στο Άγιο Όρος όπου και μόνασε μαζί με συγγενικά του πρόσωπα.
Έργο
Το 1864 σε ηλικία 46 ετών πήρε την απόφαση να φύγει από το μοναστήρι και να εγκατασταθεί στην Ιερά Μονή Ταξιαρχών, στην ιδιαίτερη πατρίδα του, όπου τον ακολούθησε μια μικρή μερίδα Ιβηροκελλιωτών Πατέρων. Η επιρροή του ήταν τέτοια, που θα αναλάβει την διοίκηση και οργάνωση της μονής. Στα χρόνια της διοίκησης του κατάφερε να ανυψώσει πνευματικά και υλικά το μοναστήρι και να γνωρίσει την μεγαλύτερη ακμή του. Pαράλληλα με την ανάπτυξη της Μονής  επωφελήθηκε  και η γύρω περιοχή όπου γνώρισε οικονομική και πολιτιστική άνθηση. Όλη η Θεσσαλική περιφέρεια γνώρισε τεράστια κοινωνική και πολιτισμική ανάπτυξη μετατρέποντάς την σε πόλο έλξης. Μέχρι και σήμερα εκατοντάδες είναι οι πιστοί που έρχονται να προσκυνήσουν την μονή.
Αναγνώριση
Ο Γαβριήλ Ιωάσαφ θεωρείται ένας άγιος άνθρωπος που με τον τρόπο ζωής του και την προσωπικότητα του δεν έδωσε πότε σημάδια αμφισβήτησης. Υπήρξε συνεχιστής της μακρόχρονης παράδοση τον παλαιών Πατέρων όπου με βασικά κριτήρια την ευσπλαχνία του, την φιλοξενία του αλλά κυρίως το αγιορείτικο πνεύμα που τον περιτριγύριζε χάρισε απλόχερα την σοφία του και την καθοδήγηση του στους πιστούς. Η μορφή του Γαβριήλ Ιωάσαφ υπάρχει μέχρι και σήμερα αποτυπωμένη σε αρκετά αντικείμενα της Μονής.
Πηγές
Κατηγορία:Έλληνες μοναχοί Κατηγορία:Αγιορείτες
Πόμπορι
Το Πόμπορι (σερβικά κυριλλικά: Побори) είναι χωριό στα νότια του Μαυροβουνίου, εντός του Δήμου της Μπούντβα.
Παραπομπές
Κατηγορία:Χωριά του Μαυροβουνίου Κατηγορία:Οικισμοί της Μπούντβα
Εθνικόν Ενωτικόν Κόμμα
Το Εθνικόν Ενωτικόν Κόμμα (Ε.Ε.Κ.) ήταν ελληνικό πολιτικό κόμμα που ιδρύθηκε το Δεκέμβριο του 1935 από τον Παναγιώτη Κανελλόπουλο.
Ιστορικό
Το Δεκέμβριο του 1950 το Ε.Ε.Κ. συγχωνεύτηκε με την υπό το Στέφανο Στεφανόπουλο ομάδα βουλευτών που αποσπάστηκε από το Λαϊκόν Κόμμα, δημιουργώντας το Λαϊκόν Ενωτικόν Κόμμα, το οποίο μετά από σύντομο σχετικό διάστημα προσχώρησε με τη σειρά του στον Ελληνικό Συναγερμό. Όργανο του κόμματος Ε.Ε.Κ. ήταν η εφημερίδα «Ελληνική Φωνή», όπου αρθρογράφησαν μετέπειτα γνωστοί πανεπιστημιακοί και φίλοι του Κανελλόπουλου, όπως ο ακαδημαϊκός Κωνσταντίνος Ι. Δεσποτόπουλος και οι Φαίδων Βεγλερής και Ιωάννης Θεοδωρακόπουλος.
Πηγές
Κατηγορία:Πρώην πολιτικά κόμματα στην Ελλάδα Κατηγορία:Συντηρητικά κόμματα Κατηγορία:1935
Κλαούντια Λετίτσια
Η Κλαούντια Λετίτσια (ιταλικά: Claudia Letizia, γεννημένη στην Πομπηία στις 22 Μαρτίου 1979) είναι Ιταλίδα ηθοποιός.
Εξωτερικοί σύνδεσμοι
Κατηγορία:Ιταλίδες ηθοποιοί θεάτρου Κατηγορία:Ιταλίδες ηθοποιοί κινηματογράφου Κατηγορία:Ιταλίδες ηθοποιοί τηλεόρασης
Συμμετοχή της Βοσνίας και Ερζεγοβίνης στη Eurovision
Η Βοσνία και Ερζεγοβίνη έχει συμμετάσχει στο Διαγωνισμό Τραγουδιού της Eurovision 19 φορές από τότε που έκανε το ντεμπούτο της το 1993, μετά τη δεύτερη θέση στον προκριματικό γύρο "Kvalifikacija za Millstreet". Πριν από το 1993, η Βοσνία-Ερζεγοβίνη συμμετείχε στο διαγωνισμό τραγουδιού της Eurovision, ως μέρος της Γιουγκοσλαβίας.
Το καλύτερο αποτέλεσμα της Βοσνίας και Ερζεγοβίνης ήταν το 2006, όταν οι Hari Mata Hari τερμάτισαν τρίτοι με το τραγούδι "Lejla". Αυτό παραμένει το μοναδικό φινίρισμα της χώρας στις κορυφαίες πέντε θέσεις μέχρι σήμερα. Η χώρα κατάφερε να τερματίσει άλλες πέντε φορές στην πρώτη δεκάδα: το με τον Ντίνο Μέρλιν (7η), το  με τον Ντίν (9η), το  με τον Λάκα (10η), το  με τους Regina (9η) και το, ξανά με τον Ντίνο Μέρλιν (6η). Η Βοσνία-Ερζεγοβίνη επέστρεψε στο διαγωνισμό για πρώτη φορά από το 2012 στο διαγωνισμό του 2016, όπου απέτυχε να προκριθεί στον τελικό για πρώτη φορά.
Ιστορία
Οι χαμηλές βαθμολογίες έκαναν τη Βοσνία - Ερζεγοβίνη να μην μπορέσει να προκριθεί στους διαγωνισμούς το 1998 και το 2000, και η χώρα δεν έλαβε μέρος στο Διαγωνισμό Τραγουδιού της Eurovision του 2013 στο Μάλμε για οικονομικούς λόγους. Ο εθνικός ραδιοτηλεοπτικός οργανισμός είχε δηλώσει ότι ελπίζει να επιστρέψει στο διαγωνισμό το 2014, και στις 18 Νοεμβρίου 2013 υπέβαλε προκαταρκτική αίτηση για να διαγωνιστεί στο διαγωνισμό του 2014, αλλά στις 18 Δεκεμβρίου 2013, αποκαλύφθηκε ότι η Βοσνία & Ερζεγοβίνη δεν θα επέστρεφε το 2014.
Στις 29 Σεπτεμβρίου του 2016, το BHRT ανακοίνωσε για άλλη μια φορά την αποχώρησή της χώρας από τον διαγωνισμό το 2017, λόγω της δύσκολης οικονομικής κατάστασης που ο εθνικός ραδιοτηλεοπτικός οργανισμός αντιμετωπίζει σήμερα.
Η Βόσνια επικεφαλής της αντιπροσωπείας, Λέιλα Μπάμποβιτς, επιβεβαίωσε στις 29 Δεκεμβρίου 2018 ότι ο τρέχων πρωταρχικός στόχος του BHRT είναι να επιστρέψει στη Eurovision, αλλά η τρέχουσα οικονομική τους κατάσταση και τα αυξανόμενα χρέη τους με την EBU καθιστούν μια επιστροφή στο εγγύς μέλλον εξαιρετικά απίθανη.
Συμμετοχές
Πριν από τη διάλυση της ς, καλλιτέχνες από την Βοσνική ομοσπονδιακή μονάδα εκπροσώπησαν τη Γιουγκοσλαβία τις χρονιές, , , και.
Οι μεγάλες βαθμολογίες που έδωσε η Βοσνία και Ερζεγοβίνη
Στους τελικούς:
Κ.Ε. → Κριτική Επιτροπή T. → Τηλεψηφοφορία
Στους ημιτελικούς:
Επιπλέον ιστοσελίδες
Βοσνια Eurovision
Γραμμή 3 (Προαστιακός Αθήνας)
Η Γραμμή 3 είναι υπηρεσία του Προαστιακού της Αθήνας, διαχειριζόμενη από την ΤΡΑΙΝΟΣΕ. Εκτελεί δρομολόγια ανά μία ώρα μεταξύ Αθήνας και Χαλκίδας, διασχίζοντας περιοχές της Αττικής και Βοιωτίας, εξυπηρετώντας 19 σταθμούς στο σύνολό της. Η γραμμή κινείται κυρίως επί της σιδηροδρομικής γραμμής Πειραιά–Θεσσαλονίκης, ενώ στο βόρειο άκρο της τρέχει επί της γραμμής Οινόης–Χαλκίδας. Οι συρμοί της γραμμής είναι ηλεκτροκίνητες αυτοκινητάμαξες Siemens Desiro 460.
Η τρίτη γραμμή του Προαστιακού τέθηκε σε λειτουργία στις 30 Ιουλίου 2017, μετά την αναδιαμόρφωση των δρομολογίων του δικτύου του Προαστιακού με αφορμή την ολοκλήρωση της εγκατάστασης ηλεκτροκίνησης στο τμήμα της γραμμής έως τον Σταθμό Λαρίσης. Η Γραμμή 2, η οποία εκτελούσε δρομολόγια μεταξύ των σταθμών Πειραιά, Αθήνας και Χαλκίδας, υπέστη αλλαγή πορείας και επανήλθε στην προηγούμενη διαδρομή της μεταξύ Σταθμού Λαρίσης και Κιάτου. Ως εκ τούτου, η νέα γραμμή ανέλαβε την έως τότε διαδρομή της Γραμμής 2 μεταξύ Σταθμού Λαρίσης και Χαλκίδας.
Παραπομπές
3 3
Εκδόσεις IANOS
Οι εκδόσεις IANOS ιδρύθηκαν το 1984 στη Θεσσαλονίκη και αποτελούν κομμάτι των βιβλιοπωλείων IANOS. Εκδίδει βιβλία σχετικά με θέματα λογοτεχνία, μουσική, μελέτες, τέχνη, βιογραφία, αρχιτεκτονική κ.ά. Μεταξύ άλλων, έχουν εκδώσει βιβλία των: Ντίνος Χριστιανόπουλος, Χρήστος Γιανναράς, Μίκης Θεοδωράκης, Γιώργος Γραμματικάκης, Μανώλης Ρασούλης, Ζυράννα Ζατέλη, Γιάννης Ξανθούλης, Σώτη Τριανταφύλλου, Θωμάς Κοροβίνης, Λεωνίδας Ζησιάδης, Περικλής Σφυρίδης, Διονύσης Σαββόπουλος, Λευτέρης Παπαδόπουλος, Ανδρέας Ρουμελιώτης, Κλεάνθης Γρίβας, Στέφανος Τσιτσόπουλος, Νίκος Πορτοκάλογλου και άλλων.
Κοινωνική δράση
Από την εκδοτική δραστηριότητα, Μπαμπά... Μια κανονική ημέρα του Αντώνη Δούμα-Κανάκη, Μια ζαχαρένια συνταγή της Φωτεινής Κωνσταντοπούλου, από τις δράσεις και τις εκδηλώσεις προσφοράς: Ο ΙΑΝΟS για την Κιβωτό του Κόσμου και το Παιδικό Χωριό στο Φίλυρο, που διοργανώθηκαν αυτά τα χρόνια, την δενδροφύτευση 2000 δέντρων στη Θεσσαλονίκη, προσφέρθηκαν μέχρι σήμερα 61.341€ στο Ορφανοτροφείο Άγιος Στυλιανός, στην Ύπατη Αρμοστεία του ΟΗΕ για τους Πρόσφυγες, στην Κιβωτό του Κόσμου και στο Παιδικό Χωριό στο Φίλυρο Θεσσαλονίκης. Στις 13 Δεκεμβρίου του 2010, στελέχη της αλυσίδας διοργάνωσαν μια εκδήλωση για τον σύλλογο Η Καρδια του Παιδιού. Τα τελευταία τρία χρόνια, έχουν γίνει δωρεές σε σχολεία, βιβλιοθήκες κ.α. που αγγίζουν τις 250.000€.
Εξωτερικοί σύνδεσμοι
Κατηγορία:Εκδοτικοί οίκοι
Άννα Κρίστι (ταινία, 1930)
Υπόθεση
Η Άννα Κρίστι (Γκρέτα Γκάρμπο) μια πρώην πόρνη σουηδικής καταγωγής επιστρέφει στην πόλη που έζησε τα παιδικά της χρόνια, καθώς ο πατέρας της, Κρις (Τζορτζ Φ. Μάριον), την είχε στείλει να μείνει με συγγενείς στη Μινεσότα όταν ήταν μικρή κι έχει να τη δει 15 χρόνια. Η Άννα όταν ξανασυναντά τον πατέρα της κρύβει επιμελώς το σκοτεινό παρελθόν της κι ερωτεύεται ένα ναύτη τον Ματ (Τσαρλς Μπίκφορντ). Κάποια στιγμή όμως όλα αποκαλύπτονται με τραγικές συνέπειες για την Άννα.
Πληροφορίες
Βασισμένο στο ομώνυμο θεατρικό έργο του βραβευμένου με Νόμπελ, Αμερικανού δραματουργού Ευγένιου Ο'Νηλ, η ταινία είναι πλέον περισσότερο γνωστή λόγω του γεγονότος ότι αποτελεί την πρώτη ομιλούσα ταινία της Γκάρμπο, ενώ είχε προηγηθεί ήδη η βωβή εκτέλεση του 1923. Η εταιρία Metro-Goldwyn-Mayer κράτησε μακριά τη Γκάρμπο από τις ομιλούσες ταινίες, περισσότερο από όλους τους άλλους αστέρες της, μέχρι η ηθοποιός να διδαχτεί σωστή άρθρωση στα αγγλικά. Πριν η ταινία βγει στους κινηματογράφους η Metro-Goldwyn-Mayer φρόντισε να την προωθήσει καταλλήλως με διαφημιστικές αφίσες, στις οποίες υπήρχε η λεζάντα Garbo Talks! (Η Γκάρμπο μιλάει) (κάτι ανάλογο είχε γίνει και το 1940 με την προβολή του Νινότσκα, προωθώντας τον πρώτο της κωμικό ρόλο με τη λεζάντα Garbo Laughs!) έτσι το κοινό έτρεξε στους κινηματογράφους προκειμένου να ακούσει την υπέροχη φωνή της μεγαλύτερης σταρ της εποχής. Οι πρώτες λέξεις που κύλισαν από το στόμα της με σουηδική προφορά ήταν ''Give me visky, with ginger ale on the side and don't stingy baby! (Δώσε μου ουίσκι και τζίντερ έιλ χωριστά... και όχι τσιγκουνιές μωρό μου)''. Η προφορά της Γκάρμπο στα αγγλικά ήταν εξαιρετική, σε τέτοιο βαθμό που αναγκάστηκε να ξαναγυρίσει κάποιες σκηνές για να ακούγεται περισσότερο η σουηδική προφορά της. Οι κριτικοί της εποχής είπαν ότι η "Σφίγγα του Βορρά" είχε μια υπέροχη βαθιά φωνή που ταίριαζε στο ποιητικό της προφίλ.
Βραβεία Όσκαρ
Η Γκάρμπο εκείνη τη χρονιά έλαβε δύο υποψηφιότητες για όσκαρ (τότε επιτρεπόταν στους ηθοποιούς να είναι υποψήφιοι για Όσκαρ για περισσότερες από μια ταινίες), μια για την "Άννα Κρίστι" και μια για την ταινία Ρομάντζο (Romance), αλλά έχασε από τη Νόρμα Σίρερ, σύζυγο του παραγωγού της MGM Έρβιν Θάλμπεργκ, η οποία απέσπασε το αγαλματίδιο για την ταινία Μετά το διαζύγιο(The Divorcee). Η ταινία δεν κέρδισε κανένα από τα βραβεία για τα οποία ήταν υποψήφια.
Βραβεία Ακαδημίας Κινηματογράφου (Όσκαρ) Υποψηφιότητα:
Άλλες Εκτελέσεις
Ένα χρόνο αργότερα, η ταινία ξαναγυρίστηκε στα γερμανικά ξανά με τη Γκάρμπο, ενώ πολλοί είναι εκείνοι που υποστηρίζουν ότι η γερμανική βερσιόν είναι καλύτερη της αγγλικής. Επιπλέον γυρίστηκε και βωβή εκτέλεση της ταινίας με μεσότιτλους.
Η Άννα Κρίστι στο θέατρο
Η Άννα Κρίστι του Ευγένιου Ο'Νηλ έχει ερμηνευτεί στο Μπρόντγουεϊ από τις Πωλίν Λορντ (1923), Σελέστ Χολμ (1952), Λιβ Ούλμαν (1977) και Νατάσα Ρίτσαρντσον (1993).
Εξωτερικοί σύνδεσμοι
Κατηγορία:Αμερικανικές ταινίες Κατηγορία:Ταινίες του 1930 Κατηγορία:Ταινίες παραγωγής Metro-Goldwyn-Mayer Κατηγορία:Αμερικανικές αισθηματικές δραματικές ταινίες Κατηγορία:Αγγλόφωνες ταινίες Κατηγορία:Ταινίες βασισμένες σε θεατρικά έργα Κατηγορία:Ταινίες σχετικά με την πορνεία Κατηγορία:Αμερικανικές ασπρόμαυρες ταινίες Κατηγορία:Ταινίες σε σκηνοθεσία Κλάρενς Μπράουν
Βιρτζίνια Βάλλι
Η Βιρτζίνια Βάλλι (αγγλικά: Virginia Valli, 10 Ιουνίου 1889 - 24 Σεπτεμβρίου 1968) ήταν Αμερικανίδα ηθοποιός του θεάτρου και κινηματογράφου, όπου συμμετείχε περισσότερο σε βωβές ταινίες, με την καριέρα της, ωστόσο, να σταματά τις αρχές της δεκαετίας του 1930. Γεννημένη στο Ιλινόι, ως Βιρτζίνια ΜακΣουίνι (Virginia McSweeney), ξεκίνησε την καριέρα της στα μέσα του 1910. Παρόλα αυτά, περισσότερο εμφανίστηκε κατά τη δεκαετία του 1920, όπου ήταν κι ένα από τα αστέρια της Universal Pictures.
Εξωτερικοί σύνδεσμοι
Κατηγορία:Αμερικανίδες ηθοποιοί κινηματογράφου Κατηγορία:Αμερικανίδες ηθοποιοί βωβών ταινιών
Κατερίνα Κυρμιζή
Η Κατερίνα Κυρμιζή είναι Ελληνίδα συνθέτης, στιχουργός και ερμηνεύτρια.
Νεανικά χρόνια και πρώτα καλλιτεχνικά βήματα
Γεννήθηκε στην Αθήνα στις 9 Αυγούστου 1975, είναι γόνος οικογένειας τραγουδιστών και νονά της είναι η λαϊκή ντίβα του ελληνικού πενταγράμμου Ρίτα Σακελλαρίου. Από μικρή ηλικία είχε στενή σχέση με τις τέχνες, αφού μεγάλο μέρος της ζωής της αφιέρωσε στην ενασχόληση και στην σπουδή μπαλέτου, μοντέρνου χορού και κλασικής κιθάρας. Τα πρώτα της μουσικά βήματα έκανε το 1994 στη μουσική παιδική παράσταση "Η Γοργόνα Ταξιδεύει Τον Μικρό Αλέξανδρο" της Μαρίζας Κωχ. Η τραγουδοποιός και τραγουδίστρια άρχισε να σημειώνει τις πρώτες της επιτυχίες περίπου στην ηλικία των είκοσι χρόνων, υπογράφοντας καλλιτεχνικό συμβόλαιο με τη δισκογραφική εταιρεία Virgin.
Η καλλιτεχνική της πορεία
Η Κατερίνα Κυρμιζή, ενεργή δισκογραφικά από το 1995 και διπλωματούχος κλασική κιθαρίστα, αριστούχος απόφοιτη του Δημοτικού Ωδείου Φιλοθέης – Ψυχικού, θεωρείται από τις πλέον αθόρυβες παρουσίες, παρά την αξιόλογη πορεία που έχει στην ελληνόφωνη εναλλακτική ποπ σκηνή, αποσπώντας εγκωμιαστικά σχόλια και διακρίσεις από το ξεκίνημά της έως και σήμερα, συνεχίζοντας να χαράζει τον δικό της καλλιτεχνικό δρόμο. Συγκεκριμένα, σαν τραγουδίστρια κάνει το ντεμπούτο της το 1995 στον πρώτο προσωπικό δίσκο του τραγουδοποιού Νίκο Γρηγοριάδη "Στη μοναξιά του φάρου". Μετά την υπογραφή καλλιτεχνικού συμβολαίου με τη Virgin, δημοσιεύει τον πρώτο της προσωπικό άλμουμ με τίτλο "Κοντσέρτο για σοκολάτα και τριαντάφυλλα" (1996), το οποίο θεωρείται ένα από τα δέκα καλύτερα άλμπουμ της χρονιάς (περιοδικό Ποπ & Ροκ). Τα τραγούδια "Η Παραμυθένια" και ¨Στην πίσω τσέπη του Blue Jean", κάνουν μεγάλη αίσθηση, γίνονται ραδιοφωνικές επιτυχίες και τα βίντεο κλιπ τους που σκηνοθετεί ο Γιώργος Λάνθιμος σήμαναν την αρχή της εναλλακτικής ποπ κουλτούρας στην Ελλάδα. Ακολουθεί η συμμετοχή της ως τραγουδίστρια στο άλμπουμ του Νίκου Γρηγοριάδη "Faros" (1997), και ως τραγουδίστρια, μουσικός και βοηθός παραγωγής στο άμπουμ του "Αλφάδι" (2000) όπου προκύπτει η μεγάλη ραδιοφωνική επιτυχία του τραγουδιού "Νυχτερινό" ντουέτο της Κατερίνας και του Νίκου. Στη δεύτερη δισκογραφική της δουλειά "Το παιδί με την κεραία" (2002), η Κατερίνα δείχνει να χαράσσει ακόμα πιο σταθερά το δρόμο της ως τραγουδοποιός που απέχει αρκετά από τους υπόλοιπους της γενιάς της. Συνεργάζεται με τον Νίκο Πατρελάκη και τον Κώστα Παρίσση για τα remix των τραγουδιών "Θέλω Να Φύγω" και "Το Κοράλι"  αντίστοιχα. Τον Οκτώβριο της ίδιας χρονιάς ανακοινώνει την απόσυρσή της από τα μουσικά δρώμενα λόγω εγκυμοσύνης. Επανέρχεται στο προσκήνιο το 2008 με Live παραστάσεις και το 2009 με το πρώτο άλμπουμ συνεργασίας με τον Νίκο Γρηγοριάδη, το "Είναι εδώ!". όπου ξεχωρίζει το τραγούδι "Αν δε μ' αγαπάς" σε δικούς της στίχους και μουσική. Το καλλιτεχνικό ζευγάρι πλήρως αυτόνομο πλέον, αφού ηχογραφούν και υπογράφουν την μουσική παραγωγή στο δικό τους στούντιο, επανέρχεται με νέο άλμπουμ συνεργασίας το 2015 με τίτλο "Λάρβα", όπου ξεχώρισε μέσα τα 20 καλυτερα ελληνικά άλμπουμ στο Avopolis.gr Με προσωπικό ep "Κάκτοι Ι" επιστρέφει το 2018,  με προπομπό του το τραγούδι "Της Καρδιάς μου οι κάκτοι" όπου για πρώτη φορά υπογράφει μαζί με τον Νίκο και την σκηνοθεσία του βίντεο κλιπ, προβάλλοντας μια συνολική καλλιτεχνική ταυτότητα. Δύο χρόνια μετά κυκλοφορεί το δευτερο μέρος, το ep "Κάκτοι ΙΙ" όπου πάλι ξεχωρίζει στις καλύτερες κυκλοφορίες της χρονιάς
Προσωπικές πληροφορίες
Η ταλαντούχα καλλιτέχνιδα της ελληνικής ποπ μουσικής είναι παντρεμένη με τον συνθέτη/τραγουδοποιό Νίκο Γρηγοριάδη από το 1999, με τον οποίο έχει αποκτήσει μια κόρη. Η αγάπη της για τις τέχνες, δεν περιορίζεται μόνο στη μουσική και το χορό, αλλά φτάνει μέχρι την ποίηση και την τέχνη του βίντεο. Εχει διδάξει μουσικοκινητική αγωγή στο «Εργαστήρι Βιωματικής Μουσικής Κίνησης & Λόγου Μαρίζα Κωχ» (2015-2018) και παραδίδει μαθήματα κλασικής κιθάρας. Παρά το ταλέντο και τις μουσικές της γνώσεις, προτίμησε την καλλιτεχνική ελευθερία ως δημιουργός από το να διαγράψει μια επιτυχημένη πορεία σαν τραγουδίστρια. Απο μικρή ηλικία έχει απομυθοποιήσει τον αγγελικά πλασμένο χώρο των καλλιτεχνών λόγω της οικογένειας τραγουδιστών στην οποία μεγάλωσε. Μάλιστα δηλώνει ότι ο κόσμος ακούει πολλά τραγούδια της χωρίς να γνωρίζει ποια είναι η τραγουδίστρια, ή ποια τα έχει γράψει, κάτι που πάντα επιδίωκε αφού από νεαρή ηλικία ήθελε να γίνει καλλιτέχνιδα χωρίς όμως να κάνει τη ζωή καλλιτέχνιδας. Η Κατερίνα Κυρμιζή είναι μια γυναίκα με ισχυρή προσωπικότητα, με απόψεις και στιλ που δεν αλλάζει για να αρέσει και να ταιριάζει, πιστεύει στη σκληρή δουλειά και έχει πιστό κοινό που την αγαπά και τη στηρίζει.
Μάρκο Ουρένια
Ο Μάρκο Ουρένια (πλήρες όνομα: Μάρκο Ντανίλο Ουρένια Πόρας, ισπανικά: Marco Danilo Ureña Porras) είναι Κοσταρικανός ποδοσφαιριστής, γεννημένος στο Σαν Χοσέ της Κόστα Ρίκα και από το 2010 αγωνίζεται στη ρωσική Κουμπάν στην θέση του επιθετικού.
Σταδιοδρομία
Ο Ουρένια ξεκίνησε την επαγγελματική του καριέρα στην κοσταρικανή Αλαχουελένσε. Αγωνίστηκε στην ομάδα του Σαν Χοσέ για δύο χρόνια, όπου σκόραρε 10 γκολ σε 59 εμφανίσεις.
Το 2011 πήρε μεταγραφή στη ρωσική Κουμπάν.
Εθνική ομάδα
Ο Ουρένια έκανε το ντεμπούτο του στο Παγκόσμιο Κύπελλο Ποδοσφαίρου U20 2009, όπου συμμετείχε η Εθνική Κόστας Ρίκας U20. Σκόραρε 3 γκολ στη διοργάνωση.
Το 2009 έκανε το ντεμπούτο του με την πρώτη ομάδα σε έναν αγώνα εναντίον της Εθνικής Βενεζουέλας.
Τον Ιούνιο του 2014, ο Ουρένια ήταν στην 23άδα της Κόστα Ρίκα για το Παγκόσμιο Κύπελλο Ποδοσφαίρου 2014. Στον εναρκτήριο αγώνα του Ομίλου Δ΄ σκόραρε το τρίτο γκολ στην νίκη με 3-1 επί της Ουρουγουάης.
Παραπομπές
Κατηγορία:Κοσταρικανοί ποδοσφαιριστές Κατηγορία:Ποδοσφαιριστές Εθνικής Κόστα Ρίκα Κατηγορία:Ποδοσφαιριστές ΦΚ Κουμπάν Κρασνοντάρ Κατηγορία:Επιθετικοί ποδοσφαιριστές Κατηγορία:Ποδοσφαιριστές Παγκοσμίου Κυπέλλου 2014 Κατηγορία:Ποδοσφαιριστές Παγκοσμίου Κυπέλλου 2018 Κατηγορία:Ποδοσφαιριστές ΛΔ Αλαχουελένσε Κατηγορία:Ποδοσφαιριστές Πρέμιερ Λιγκ Ρωσίας Κατηγορία:Ποδοσφαιριστές ΦΚ Μίντιλαντ Κατηγορία:Ποδοσφαιριστές Μπρόντμπυ ΙΦ Κατηγορία:Ποδοσφαιριστές Σουπερλίγκα Δανίας Κατηγορία:Ξένοι ποδοσφαιριστές στη Δανία
Τσάμι Ντο
Το Τσάμι Ντο (σερβικά κυριλλικά: Чами До) είναι χωριό στα νότια του Μαυροβουνίου, εντός του Δήμου της Μπούντβα.
Παραπομπές
Κατηγορία:Χωριά του Μαυροβουνίου Κατηγορία:Οικισμοί της Μπούντβα
Επαρχία Τσανκιρί
Η επαρχία Τσανκιρί είναι επαρχία της κεντρικής Τουρκίας. Αποτελεί την βορειότερη επαρχία του διαμερίσματος Κεντρικής Ανατολίας Βρίσκεται ανάμεσα στις επαρχίες Κασταμονής, Άγκυρας, Τσορούμ, Καραμπούκ και Κιρίκαλε. Καταλαμβάνει έκταση 7.388 τ.χλμ. και ο πληθυσμός της είναι 273.089 κάτοικοι σύμφωνα με εκτίμηση του 2007. Πρωτεύουσα της είναι το Τσανκιρί με πληθυσμό 69.087 κατοίκων.
Η περιοχή είναι κυρίως αγροτική. Κυριότερες καλλιέργειες είναι η ντομάτα και το καλαμπόκι. Το κλίμα της επαρχίας είναι ηπειρωτικό με πολύ ζεστά καλοκαίρια και ψυχρούς χειμώνες.
Εξωτερικοί σύνδεσμοι
Τσανκιρί
Πρόεδρος των Συνομόσπονδων Πολιτειών της Αμερικής
Ο Πρόεδρος των Συνομόσπονδων Πολιτειών της Αμερικής ήταν η κεφαλή του κράτους και της κυβέρνησης των Συνομόσπονδων Πολιτειών της Αμερικής,που σχηματίστηκαν μετά από την απόσχιση ορισμένων νότιων πολιτειών από την Ένωση των ΗΠΑ κατά την διάρκεια του Αμερικανικού Εμφυλίου Πολέμου.Το μόνο πρόσωπο που ανέλαβε αυτό το καθήκον ήταν ο Τζέφερσον Ντέηβις.Ήταν πρόεδρος του κράτους από τις 18 Φεβρουαρίου 1861 έως τις 10 Μαΐου 1865.
Κατηγορία:Πολιτική ιστορία των Ηνωμένων Πολιτειών
Τέμενος Καλεντέρχανε
Ιστορία
Κατά την αποκατάσταση-συντήρηση του μνημείου βρέθηκαν τοιχογραφίες με την ζωή του Αγίου Φραγκίσκου της Ασίζης, τα οποία χρονολογούνται από το 1226 (περίοδος της λατινοκρατίας). Επίσης έχει βρεθεί ένα ψηφιδωτό με το Χριστό το οποίο χρονολογείται από το 7ο αιώνα. Το μνημείο έχει ταυτιστεί με την εκκλησία του βυζαντινού μοναστηριού της Παναγίας της Κυριώτισσας. Το μωσαϊκό της «Θεοτόκου Κυριώτισσας» βρέθηκε στην κύρια είσοδο που οδηγούσε στο νάρθηκα. Άλλη μια εικόνα της Παναγίας βρέθηκε σε τοιχογραφία σε μια πλευρά του παρεκκλησιού. Σήμερα τα ευρήματα αυτά εκτίθενται στο Αρχαιολογικό μουσείο της Κωνσταντινούπολης.
Ονομασία
Στα τούρκικα, η μονή σήμερα λέγεται Καλεντέρχανε τζαμί. Πήρε το όνομά της από τους Καλενδέρ, ένα τάγμα Δερβίσηδων, οπαδούς του Ισπανού Άραβα Γιουσούφ από την Ανδαλουσία.
Σημειώσεις
α.Έγινε μελέτη του Καθηγητή Λι Στρίκερ/Lee Striker από το πανεπιστήμιο της Πενσυλβάνια μέσω της συνεργασίας του Dumbarton Oaks Society και του Τεχνικού Πανεπιστημίου της Κωνσταντινούπολης.
Παραπομπές
Καλεντερχανε
Καπνοχώρι Κοζάνης
Για συνώνυμο οικισμό στην Ελλάδα δείτε το λήμμα: Καπνοχώρι Φθιώτιδας
Το Καπνοχώρι είναι ορεινό χωριό της Κοζάνης σε υψόμετρο 680 μέτρα.
Γεωγραφία - Ιστορία
Το Καπνοχώρι βρίσκεται προς τα όρια του νομού με το νομό Ημαθίας, στους βόρειους πρόποδες του όρους Σκοπός. Απέχει 22 χλμ. Α.-ΒΑ. από την Κοζάνη και 38 χλμ. ΝΔ. από τη Βέροια. Είναι κτισμένο νότια της Εγνατίας Οδού και της ΕΟ Αλεξάνδρειας - Κοζάνης, ανάμεσα στους οικισμούς Θυμαριά και Ανατολικό. Το όνομά του οφείλεται στα καπνά που καλλιεργούσαν οι κάτοικοί του.
Την περίοδο της τουρκοκρατίας στο χωριό, όπως και στα περισσότερα της περιοχής, κατοικούσαν μουσουλμάνοι Γιουρούκοι. Με την ανταλλαγή των πληθυσμών το 1923, χαρακτηρίστηκε αμιγώς προσφυγικό αφού εγκαταστάθηκαν 74 οικογένειες (318 άτομα) προσφύγων από τον Πόντο και την Ανατολική Ρωμυλία (Θράκη). Στα περίχωρα του Καπνοχωρίου βρίσκεται και ο "Άγιος Γεώργιος του τεκέ", που στο προαύλιο του υπάρχει θολωτό, υπόγειο κτίσμα (τουρκικό καζάνι σύμφωνα με την τοπική παράδοση) και μια γούρνα. Πιθανολογείται ότι τα ερείπια αυτά ανήκουν στον τεκέ των δερβίσηδων.
Ονομασία - Διοικητικά
Η παλιά ονομασία του χωριού, από την εποχή της τουρκοκρατίας ήταν Σοφουλάρ και έτσι αναφέρεται στο ΦΕΚ 260Α-31/12/1918 να ορίζεται έδρα της ομώνυμης κοινότητας. Το 1954 μετονομάστηκε σε Καπνοχώριον. Σύμφωνα με το σχέδιο Καλλικράτης, μαζί με το Ανατολικό και τη Σκάφη αποτελούν την τοπική κοινότητα Καπνοχωρίου που ανήκει στη δημοτική ενότητα Ελλησπόντου του δήμου Κοζάνης και σύμφωνα με την απογραφή 2011 ο πληθυσμός του ως κοινότητα είναι 331 κάτοικοι ενώ ως οικισμός 301.
Παραπομπές
Κατηγορία:Χωριά του νομού Κοζάνης Κατηγορία:Δήμος Κοζάνης
Νάντι Φίτζι
Το Νάντι (αγγλικά: Nadi) είναι το τρίτο μεγαλύτερο αστικό κέντρο των νήσων Φίτζι. Βρίσκεται στη δυτική πλευρά του κύριου νησιού του Βίτι Λέβου και είχε πληθυσμό 42.284 κατοίκους κατά την τελευταία απογραφή, το 2007. Το Νάντι είναι πολυφυλετικό με πολλούς από τους κατοίκους να είναι ινδικής καταγωγής ή των Φίτζι, μαζί με ένα μεγάλο πληθυσμό αλλοδαπών τουριστών. Σε συνδυασμό με την παραγωγή ζάχαρης από ζαχαροκάλαμο, ο τουρισμός αποτελεί στήριγμα της τοπικής οικονομίας. Η περιοχή Νάντι έχει τη υψηλότερη συγκέντρωση των ξενοδοχείων και μοτέλ από οποιοδήποτε άλλο μέρος των Φίτζι.
Γηραιότερο εν ζωή πρόσωπο στον κόσμο
Οι παρακάτω πίνακες δείχνουν σε χρονολογική σειρά τους ανθρώπους που έζησαν τόσο πολύ, ώστε να πάρουν τον τίτλο το «Γηραιότερο Πρόσωπο στον Κόσμο». Για να αποφεύγεται να συμπεριλαμβάνονται ψευδείς ή ανεπιβεβαίωτοι ισχυρισμοί των ακραίων γηρατειών, τα ονόματα εδώ περιορίζονται σε εκείνα των υπεραιωνόβιων (ηλικίας πάνω από 110 ετών) των οποίων οι ηλικίες έχουν επικυρωθεί και από έναν διεθνή οργανισμό που ασχολείται ειδικά στον τομέα της έρευνας μακροζωίας, όπως η Gerontology Research Group (GRG) ή Guinness World Records (GWR), και άλλοι που έχουν άλλο αξιόπιστο τρόπο προέλευσης.
Επίσημο γηραιότερο πρόσωπο στον κόσμο
Παρακάτω παρατίθεται κατάλογος με τα γηραιότερα πρόσωπα στον κόσμο από το 1955 (τότε ξεκίνησε το βιβλίο Γκίνες με τα ρεκόρ).
Γηραιότερος εν ζωή άνδρας στον κόσμο (από το 1968)
Το Παγκόσμιο Βιβλίο των ρεκόρ Γκίνες ξεκίνησε την κατηγορία αυτή μόλις το 2000.
Οι 10 μεγαλύτεροι σε ηλικία άνδρες που υπήρξαν ποτέ
Παρατηρήσεις:
Τρεις ( 3 ) Άνδρες έχουν ζήσει το 115ο έτος της ηλικίας τους έναντι πενήντα τεσσάρων ( 54 ) Γυναικών. ( 22 Οκτώβριου 2021 )
Επτά ( 7 ) Άνδρες έχουν ζήσει το 114ο έτος της ηλικίας τους έναντι εκατόν εξάντα πέντε ( 165 ) Γυναικών. ( 14 Νοέμβριου 2021 )
Τα εν ζωή άτομα εντός της λίστας των 100 μακροβιότερων ατόμων όλων των εποχών (18 Ιαν. 2023)
Εκτός της λίστας των 100 μακροβιότερων ατόμων όλων των εποχών αλλά με μεγάλη πιθανότητα να εισέλθουν στο άμεσο μέλλον εντός της λίστας είναι τα παρακάτω άτομα:
18 άτομα υπάρχουν (25 Νοε.. 2021) στον κόσμο που έχουν επικυρωθεί και από δεύτερη πηγή ως εν ζωή Υπεραιωνόβιοι 17 γυναίκες και ενός άνδρα.
Με το μεγαλύτερο άτομο ηλικίας 118 ετών και 326 ημερών και το μικρότερο ηλικίας 112 χρόνων και 286 ημερών.( Υπεραιωνόβιο χαρακτηρίζεται κάποιο άτομο που έχει ζήσει ή έχει περάσει το 110ο έτος της ηλικίας του. Μεσοαιωνόβιο χαρακτηρίζεται κάποιο άτομο που έχει ζήσει ή έχει περάσει το 105ο έτος της ηλικίας του. Αιωνόβιο χαρακτηρίζεται κάποιο άτομο που έχει ζήσει ή έχει περάσει το 100ο έτος της ηλικίας του. )
Εκτιμάται ότι υπάρχουν 450 με 550 Υπεραιωνόβιοι στον κόσμο, εκ των οποίων καταγεγραμμένα ( 30 Νοε. 2021 ) αλλά μη επιβεβαιωμένα είναι 328 άτομα, εξ αυτών (296) γυναίκες και (32) άνδρες (με 5 άτομα να βρίσκονται σε διαδικασία επιβεβαίωσης).
Ρεκόρ κατοίκων από άλλες χώρες
(για χώρες όπου ένας κάτοικος έζησε περισσότερο από κάθε άλλον )
Παλαιότερο μέλος σώματος
Ο κερατοειδής χιτώνας ενός άνδρα από τη Νορβηγία είναι το αρχαιότερο ζωντανό τμήμα του ανθρώπινου σώματος και επέζησε 123 χρόνια. Το όργανο αυτό μεταμοσχεύτηκε στο Νορβηγό το 1958, έπειτα από δωρεά ενός άνδρα που είχε γεννηθεί τον Ιούνιο του 1885.
Σπήλαιο Αγίου Γεωργίου
Χαρακτηριστικά
Ο σταλακτιτικός και σταλαγμιτικός διάκοσμος στις οροφές και στα δάπεδα στα σπήλαια δημιουργείται καθώς δεν υπάρχει ρεύμα αέρος, λόγω του τινάγματος και σκορπίσματος των σταγόνων του νερού που πέφτει στο έδαφος. Οι επισκέψιμοι θάλαμοι είναι έξι με διαδρόμους 300 μέτρων συνολικά. Εντός του σπηλαίου βρέθηκαν οστά απολιθωμένων ζώων και αυτό υποδηλώνει την ζωή στο σπήλαιο της στικτή ύαινα των σπηλαίων, της αλεπούς (Vulpes vulpes), της νυφίτσας Mustela putorius robusta), των ιππίδων (Equus hydruntinus και E. caballus cf. germanicus), των βοοειδών (Bos primigenius), των ελαφοειδών (Cervus elaphus), καθώς και των μικροθηλαστικών (τρωκτικά – rodentia, εντομοφάγα – Insectivora και χειρόπτερα – Chiroptera, νυχτερίδες). Ουσιαστικά το σπήλαιο αποτελούσε φωλιά των υαινών και αυτό φαίνεται από την ύπαρξη οστών νεαρών ατόμων, τα υπόλοιπα ζώα κυρίως τα φυτοφάγα  μεταφέρονταν εκεί ως τροφή ή απλά παγιδεύονταν και πέθαιναν στο σπήλαιο . Το σπήλαιο ανακαλύφθηκε τυχαία γύρω στο 1925. Η πρώτη χαρτογράφησή του έγινε από την Άννα Πετροχείλου το 1930 ενώ το 1986 έγινε επισκέψιμο ύστερα από εργασίες εννέα ετών..
Μετά από σύγχρονες επιστημονικές έρευνες που έγιναν από Τσέχους επιστήμονες στο σπήλαιο του Κιλκίς ανακαλύφθηκε πως το κλίμα του μπορεί να θεραπεύσει παθήσεις όπως το παιδικό άσθμα και δερματολογικές παθήσεις προερχόμενες από μολύνσεις και αλλεργίες. Αντίστοιχα σπήλαια με θεραπευτικές ιδιότητες βρίσκονται σε Τσεχία και Ρωσία και είναι επισκέψιμα. .
Ένα μεγάλο μέρος από τους σταλακτίτες και τους σταλαγμίτες καταστράφηκε από ανθρώπους που έμπαιναν και έσπαζαν κομμάτια και σήμερα είναι ορατές οι μεγάλες καταστροφές των προηγούμενων ετών.
Παραπομπές
Αγιου Γεωργιου Κατηγορία:Νομός Κιλκίς
Βάλραμ του Γύλιχ
Ο Βάλραμ, γερμ.: Walram, Count of Jülich (1240/45 - μάχη του Φύρνες, 20 Aυγούστου 1297) από τον Οίκο του Γύλιχ ήταν ο δεύτερος γιος του Γουλιέλμου Δ΄ κόμη του Γύλιχ και της Ριχάρντις του Οίκου Χέλρε, κόρης του Γκέρχαρντ Γ΄ κόμη του Χέλρε.
Βιογραφία
Το 1278 ο Βάλραμ διαδέχθηκε τον πατέρα του ως κόμης του Γύλιχ, όταν ο πατέρας του και ο μεγαλύτερος αδελφός του, Γουλιέλμος, σκοτώθηκαν μαζί στο Άαχεν. Υπηρέτησε ως κοσμήτορας στον καθεδρικό του Άαχεν μέχρι το 1279/80. Ο Βάλραμ ήταν ένας σκληρός αντίπαλος του αρχιεπισκόπου της Κολωνίας, και οπαδός του δούκα της Bραβάνδης, στον πόλεμο της διαδοχής για το Λίμπουργκ. Στη μάχη του Βέρινγκεν το 1288 αιχμαλώτισε τον αρχιεπίσκοπο Ζήγκφρηντ, πράγμα που του επέτρεψε να έχει υπεροχή επί του αρχιεπισκόπου. Κέρδισε μεταξύ άλλων το Τσύλπιχ και εξασφάλισε τα άλλα φέουδά του. Ο Βάλραμ σκοτώθηκε στη μάχη του Φύρνες στις 20 Αυγούστου 1297, πολεμώντας παράλληλα με τον Γκυ κόμη της Φλάνδρας ενάντια στους Γάλλους.
Εξωτερικοί σύνδεσμοι
Κατηγορία:Οίκος του Γύλιχ
Wig Wam
Εξωτερικοί σύνδεσμοι
Κατηγορία:Νορβηγικά heavy metal συγκροτήματα Κατηγορία:Glam metal συγκροτήματα Κατηγορία:Hard rock συγκροτήματα Κατηγορία:Συμμετέχοντες στο διαγωνισμό τραγουδιού Eurovision με τη Νορβηγία Κατηγορία:Διαγωνισμός Τραγουδιού Eurovision 2005 Κατηγορία:Συμμετέχοντες στη Eurovision
Ιονική ένωση
Οι ιονικές ενώσεις τυπικά έχουν υψηλές θερμοκρασίες τήξης και βρασμού, είναι σκληρά και εύθριπτα. Ως στερεά είναι ηλεκτρικοί μονωτές, αλλά τα τήγματα ή τα διαλύματά τους είναι ηλεκτρικά πολύ αγώγιμα, γιατί στην υγρή κατάσταση τα ιόντα τους είναι ευκίνητα.
Παρατηρήσεις, υποσημειώσεις και αναφορές
Κατηγορία:Χημικές ενώσεις
Αστυμέδουσα
Με το όνομα Αστυμέδουσα αναφέρεται στην αρχαία ελληνική μυθολογία, σύμφωνα με μία παράδοση, η τρίτη κατά σειρά σύζυγος του Οιδίποδα, ύστερα από τον θάνατο της Ιοκάστης και της Ευρυγανείας.
Η Αστυμέδουσα ήταν θυγατέρα του Σθενέλου. Επειδή μισούσε τους γιους του Οιδίποδα Ετεοκλή και Πολυνείκη, των οποίων ήταν μητριά, τους κατηγόρησε συκοφαντώντας τους στον πατέρα τους ότι δήθεν της έκαναν ανήθικες προτάσεις. Ο Οιδίποδας τότε τους καταράστηκε να έρθει μία ημέρα που ο ένας να στραφεί εναντίον του άλλου σε αγώνα μέχρι θανάτου, όπως και έγινε.
Ο μύθος της Αστυμέδουσας αποτελεί μία ασαφή και σκοτεινή εκδοχή της ιστορίας του Οιδίποδα, που κατασκευάσθηκε ίσως προκειμένου να δικαιολογήσει την τραγική μοίρα του Ετεοκλή και του Πολυνείκη.
Πηγές
Αστυμεδουσα
Βασιλική Τζαβέλα
Η Βασιλική Τζαβέλα ήταν αγωνίστρια του αγώνα του 1821 από το Αγρίνιο.
Ήταν γυναίκα του Κίτσου Τζαβέλα. Έζησε από κοντά την πολιορκία του Μεσολογγίου και πήρε μέρος στις μάχες. Άοπλη εξήλθε μαζί με τους άλλους και πολέμησε με το πρωτότοκο παιδί της, τον Δημήτρη στον ώμο και έγκυος. Μέσα στην μάχη της έπεσε το παιδί νήπιο δέκα μηνών και το πιάσαν οι Τούρκοι αιχμάλωτο, για να το ανταλλάξουν αργότερα έναντι σαράντα Τούρκων.
Μετά την έξοδο η Βασιλική παντρεύτηκε τον Κίτσο στο Ναύπλιο. Τον ακολούθησε πιστά σε όλες τις μάχες και τις περιπέτειες του βίου του. Μετά τον θάνατο του συζύγου της η Βασιλική εγκαταστάθηκε σε μια χωριάτικη καλύβα στην Κηφισιά. Έζησε βίο εγκρατή, διαθέτοντας αφειδώς το υστέρημά της για την βοήθεια των φτωχών και των πεινασμένων. Ήταν μια από τις τελευταίες εκπροσώπους της μεγάλης εκείνης γενιάς των ηρωϊκών γυναικών της επανάστασης του 1821.
Πηγές
Κατηγορία:Αγωνίστριες του 1821 Βασιλικη
Αγία Άννα Καστοριάς
Η Αγία Άννα είναι οικισμός της τοπικής κοινότητας, δημοτικής ενότητας και δήμου Νεστορίου, της περιφερειακής ενότητας (τέως νομού) Καστοριάς, στην περιφέρεια περιφέρεια Δυτικής Μακεδονίας, σύμφωνα με το πρόγραμμα Καλλικράτης. Πρίν το πρόγραμμα Καλλικράτης και το σχέδιο Καποδίστριας, ανήκε στην επαρχία και νομό Καστοριάς, στο γεωγραφικό διαμέρισμα Μακεδονίας.
Γεωγραφία
Η Αγία Άννα είναι ορεινός οικισμός στο δυτιοκοκεντρικό τμήμα του νομού Καστοριάς. Βρίσκεται στις πλαγιές του ΒΑ. Βοΐου, σε θέση που δεσπόζει στην αριστερή όχθη του ποταμού Αλιάκμονα και δίπλα στο Νεστόριο, σε μέσο σταθμικό υψόμετρο 840. Απέχει περίπου 22 χλμ. ΝΔ. της Καστοριάς.
Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1918 ως Ραδιγκόσδη και προσαρτήθηκε στην κοινότητα Γκαλίστης του νομού Φλωρίνης. Το 1928 μετονομάστηκε σε Αγία Άννα και το 1941 υπήχθη στον νομό Καστοριάς. Με το ΦΕΚ 215Α – 09/12/1963, ο οικισμός αποσπάστηκε από την κοινότητα Ομορφοκκλησιάς και προσαρτήθηκε στην κοινότητα Νεστορίου.
Ιστορικά στοιχεία
Κοντά στην Αγία Άννα βρισκόταν το εγκαταλειμμένο σήμερα χωριό Τσούκα, πλάι στο οποίο υψώνεται ένας ψηλός κωνικός λόφος (γνωστός με την ονομασία «Κάστρο»), όπου βρέθηκαν λείψανα (ανάγλυφα, επιγραφές κ. ά.) σημαντικού αρχαίου οικισμού, που η ακρόπολή του ήταν χτισμένη στην κορυφή του λόφου. Επίσης, ίχνη ενός μικρότερου ρωμαϊκού οικισμού έχουν επισημανθεί σ' ένα μικρό απόκρημνο λόφο, που βρίσκεται σε απόσταση μόλις 300 μ. από τον Αλιάκμονα ποταμό και συγκεκριμένα στη διασταύρωση των δρόμων Καστοριάς, Νεστορίου και Αγίας Άννας.
Παραδοσιακά στον οικισμό κατοικούσαν Έλληνες Σλαβόφωνοι. Στις 29 Απριλίου του 1943, παρά το γεγονός πως η Αγία Άννα ήταν πατρίδα διακεκριμένου στελέχους της βουλγαρικής δοσιλογικής οργάνωσης Οχράνα, και παρά το ότι αυτή φαίνεται να διέθετε εκεί ερείσματα οι ιταλικές δυνάμεις Κατοχής συνεπικουρούμενες από ένοπλους της εν λόγω οργάνωσης επιτέθηκαν στο χωριό ως αντίποινα για τη δράση των Ελλήνων ανταρτών στην ευρύτερη περιοχή του νομού Καστοριάς. Αποτέλεσμα της επιδρομής ήταν η πυρπόληση του οικισμού, η εκτέλεση 16 κατοίκων από τους Ιταλούς στρατιώτες και η λεηλασία των υπαρχόντων τους από τους Οχρανίτες. Αργότερα η Αγία Άννα περιήλθε στα εδάφη που ήλεγχε ο ΕΛΑΣ με την πλειοψηφία των κατοίκων να συμμετέχει στην αντάρτικη οργάνωση.
Λόγω των καταστροφών που υπέστη η Αγία Άννα κατά τη διάρκεια της Κατοχής, τον Οκτώβριο του 1945 οι κάτοικοί της που είχαν μείνει άστεγοι προχώρησαν από κοινού με κατοίκους άλλων χωριών σε έκκληση προς τις αρχές για βοήθεια. Την άνοιξη του 1948, κατά τη διάρκεια του Εμφυλίου Πολέμου, μεγάλο μέρος του πληθυσμού κατευθύνθηκε με τη συνδρομή του ΔΣΕ μέσω του όρους Γράμμου στην Αλβανία.
Εξωτερικοί σύνδεσμοι
Κατηγορία:Χωριά του νομού Καστοριάς Κατηγορία:Δήμος Νεστορίου
Αστυκράτεια
Με το όνομα Αστυκράτεια αναφέρονται τρία διαφορετικά πρόσωπα της ελληνικής μυθολογίας, τα εξής:
Πηγές
Αστυκρατεια
Μαρία Λουίζα Βρυώνη
Η Μαρία Λουίζα Βρυώνη είναι Ελληνίδα Ολυμπιονίκης της πάλης. Γεννήθηκε στην Αθήνα στις 21 Οκτωβρίου 1982 με καταγωγή απο την Κεφαλονιά (Ασσο)
Βιογραφικά στοιχεία
Από τα 8 μέχρι τα 20 έκανε καριέρα στο στίβο ως επταθλήτρια με πολλές επιτυχίες και συμμετοχές με την Εθνική ομάδα. Τον Ιούνιο του 2003 μεταπήδησε στο άθλημα της ελεύθερης πάλης. Μετά από ένα χρόνο προπόνησης και καθοδήγησης από τον προπονητή της Παναγιώτη Καλαϊτζίδη, κατάφερε να κατακτήσει την όγδοη θέση στην Ολυμπιάδα της Αθήνας του 2004. Ανήκει στο σύλλογο Άτλας Καλλιθέας και είναι τελειόφοιτη στο τμήμα Επιστήμης Φυσικής Αγωγής και Αθλητισμού στην Αθήνα.
Διακρίσεις
Κατηγορία:Έλληνες Ολυμπιονίκες
Όσκαρ Καλύτερου Μακιγιάζ και Κομμώσεων
Το Όσκαρ Καλύτερου Μακιγιάζ και Κομμώσεων, που μέχρι και την 84η τελετή ονομαζόταν Όσκαρ Καλύτερου Μακιγιάζ, είναι ένα τιμητικό βραβείο Όσκαρ και για αυτό τον λόγο μόνο τρεις ταινίες μπορούν να είναι υποψήφιες κάθε έτος. Σύμφωνα με τους κανονισμούς, μακιγιάζ είναι η οποιαδήποτε αλλαγή στην εμφάνιση του ηθοποιού είτε με καλλυντικά είτε με προσθετικά υλικά όπως περούκες.
Ρεκόρ
Βετεράνος της κατηγορίας, ο Rick Baker, έχει κερδίσει 7 όσκαρ μακιγιάζ, ανάμεσα στις 12 υποψηφιότητες. Τον Rick Baker ακολουθούν στις περισσότερες υποψηφιότητες για Όσκαρ Μακιγιάζ: οι Greg Cannom (4 νίκες, 8 υποψηφιότητες), Ve Neill (3 νίκες, 7 υποψηφιότητες) και Michèle Burke (2 νίκες, 6 υποψηφιότητες).
Εξωτερικές Πηγές
Επίσημοι Όροι της Ακαδημίας
Κατηγορία:Βραβεία Όσκαρ
Πρίγιεβορ (Μπούντβα)
Το Πρίγιεβορ (σερβικά κυριλλικά: Пријевор) είναι χωριό στα νότια του Μαυροβουνίου, εντός του Δήμου της Μπούντβα.
Παραπομπές
Κατηγορία:Χωριά του Μαυροβουνίου Κατηγορία:Οικισμοί της Μπούντβα
IXS Enterprise
Το IXS Enterprise είναι το όνομα ενός θεωρητικού ταχύτερου-από-το-φως (FTL) διαστημοπλοίου σχεδιασμένο από τον επιστήμονα της NASA Δρ. Χάρολντ Γουάιτ, το οποίο αποκαλύφθηκε στο SpaceVision 2013, για τον σκοπό πραγματοποίησης ταξιδιού σε ταχύτητα δίνης. Το θεωρητικό αστρόπλοιο υποτίθεται ότι είναι μια τροποποιημένη εκδοχή της προώθησης Alcubierre. Ο Δρ. Γουάιτ χρησιμοποιεί τον παρεμβολέα πεδίου δίνης Γουάιτ-Τζουντέι στο πείραμα που πραγματοποιεί ώστε να αναπτύξει μια απόδειξη της θεωρίας ταξιδιού με ταχύτητα δίνης σε στυλ Alcubierre, αν είναι δυνατόν.
Παρ'όλο που η θεωρία ήταν γνωστή από το 2013, το σχέδιο του IXS Enterprise έγινε γνωστό τον Ιούνιο του 2014 μετά από μια σειρά γεγονότων των ΜΜΕ τα οποία ανέφεραν το σχέδιο που ολοκληρώθηκε από τον Ολλανδό καλλιτέχνη Μαρκ Ρέιντμέικερ σε συνεργασία με τη NASA. Σύμφωνα με τον Ρέιντμεικερ, χρειάστηκαν πάνω από 1600 ώρες δουλειάς πάνω στο σχέδιο που δημιούργησε.
Η ενέργεια που χρειάζεται για να τροφοδοτήσει την ταχύτητα δίνης, σύμφωνα με τον Γουάιτ, είναι περίπου η αρνητική (χρειάζεται αρνητική ενέργεια για να λειτουργήσει η προώθηση Alcubierre) ισοτιμία μάζας - ενέργειας του Βόγιατζερ 1, το οποίο ζυγίζει ~ 700 κιλά. Χρησιμοποιώντας την εξίσωση E=mc2 τα - 700 κιλά μάζας γίνονται ~ - 65 exajoule (-65 * 10^18) ενέργειας (αυτός ο αριθμός δεν είναι οριστικός κι είναι δυνατό να μειωθεί). Το πλοίο έχει δύο παχιά εξωτερικά δαχτυλίδια (για να μειωθεί η απαραίτητη ενέργεια), τα οποία παράγουν το πεδίο δίνης - συστολή του διαστήματος μπροστά του και διαστολή του διαστήματος στο πίσω μέρος του. Ο χώρος μέσα στα δαχτυλίδια βελιστοποιείται για να αντέχει κι άλλο χώρο για φορτίο, πλήρωμα κι εξοπλισμό.
Πηγές
Κατηγορία:Διαστημική τεχνολογία Κατηγορία:Θεωρητική φυσική
Mitsubishi Eclipse
Το Mitsubishi Eclipse ήταν ένα σπορ αυτοκίνητο που κατασκευάστηκε από την ιαπωνική αυτοκινητοβιομηχανία Mitsubishi Motors, από τον Αύγουστο του 1989 έως τον Αύγουστο του 2011. Εξελίχθηκε από κοινού από τη Mitsubishi και την Chrysler, μέσω της σχετικής κοινοπραξίας Diamond Star Motors. Συνολικά κυκλοφόρησαν τέσσερις γενιές του Eclipse, από τις οποίες παρήχθησαν συνολικά περισσότερα από 1,4 εκατομμύρια αντίτυπα.
Εξωτερικοί σύνδεσμοι
Κατηγορία:Σπορ αυτοκίνητα Eclipse
Εσωτερικό πρότυπο
Αυτή η αναλογία για τα δείγματα χρησιμοποιείται στη συνέχεια για τη λήψη των συγκεντρώσεων των αναλυομένων ουσιών από μια καμπύλη βαθμονόμησης. Το χρησιμοποιούμενο εσωτερικό πρότυπο χρειάζεται να παρέχει ένα σήμα που είναι παρόμοιο με το σήμα των αναλυομένων ουσιών στις περισσότερες περιπτώσεις, αλλά αρκετά διαφορετικό έτσι ώστε τα δύο σήματα να διακρίνονται εύκολα από το όργανο. Παραδείγματος χάρη, το δευτεριωμένο χλωροβενζόλιο (C6D5Cl) είναι ένα χρησιμοποιούμενο εσωτερικό πρότυπο στην ανάλυση των πτητικών στην αέρια χρωματογραφία-φασματοφωτομετρία μάζας (GC-MS) επειδή είναι παρόμοιο με το χλωροβενζόλιο, αλλά δεν εμφανίζεται στη φύση. Η νορλευκίνη (Norleucine) είναι επίσης ένα δημοφιλές εσωτερικό πρότυπο για την ανάλυση των αμινοξέων μέσω GC-MS.
Όλμπανι (Νέα Ζηλανδία)
Το Όλμπανι (αγγλικά: Albany) αποτελεί βόρειο προάστιο του Ώκλαντ, μία από τις πολλές πόλεις στο βόρειο τμήμα της Νέας Ζηλανδίας. Το όνομα προέρχεται από το Alba (η Σκωτία στα γαελικά) και εκλατινισμό του. Βρίσκεται στα βόρεια του λιμανιού Γουαϊτεμάτα, 15 χιλιόμετρα βορειοδυτικά του κέντρου της πόλης του Ώκλαντ. Το προάστιο είναι στο τμήμα Όλμπανι, μία από τις δεκατρείς διοικητικές διαιρέσεις της Όκλαντ Σίτι. Ένα από τα νεότερα προάστια της πόλης, ήταν μέχρι σχετικά πρόσφατα μια πόλη από μόνη της, και εξακολουθεί να έχει την αίσθηση ότι δεν είναι πραγματικά ένα μέρος της πόλης, η οποία βρίσκεται κυρίως στα νοτιοανατολικά της. Μεγάλο μέρος της γης στα βόρεια του Όλμπανι εξακολουθεί να είναι ημιαγροτικό. Η ονομασία στα μαορί για την περιοχή ήταν Okahukura (κυριολεκτικά, «τόπος ουράνιου τόξου» ή «τόπος πεταλούδων»). Η πόλη ήταν αρχικά γνωστή ως Λούκας Κρικ., αλλά μετονομάστηκε το 1890 από τον Πρίγκιπα Λεοπόλδο, Δούκα του Όλμπανι, γιο της Βασίλισσας Βικτωρίας.
Εσωτερικό πρότυπο
Στη φασματοσκοπία πυρηνικού συντονισμού (NMR spectroscopy), π.χ. των πυρήνων 1H, 13C and 29Si, οι συχνότητες εξαρτώνται από το μαγνητικό πεδίο, που δεν είναι το ίδιο για όλα τα πειράματα Συνεπώς, οι συχνότητες αναφέρονται ως σχετικές διαφορές με το εσωτερικό πρότυπο τετραμεθυλοσιλάνιο (TMS). Αυτή η σχετική διαφορά στο TMS ονομάζεται χημική μετατόπιση (chemical shift) και μετριέται σε μέρη ανά εκατομμύριο.
Όλμπανι (Νέα Ζηλανδία)
Εξωτερικοί σύνδεσμοι
Κατηγορία:Πόλεις της Νέας Ζηλανδίας
Εσωτερικό πρότυπο
Στην χρωματογραφία, τα εσωτερικά πρότυπα χρησιμοποιούνται για να καθορίσουν τη συγκέντρωση άλλων αναλυόμενων ουσιών υπολογίζοντας τον παράγοντα απόκρισης (response factor). Το επιλεγμένο εσωτερικό πρότυπο πρέπει πάλι να είναι παρόμοιο με την αναλυόμενη ουσία και να έχει παρόμοιο χρόνο κατακράτησης και παρόμοια παραγωγοποίηση (derivitization). Πρέπει να είναι σταθερό και δεν πρέπει να επηρεάζει τα συστατικά του δείγματος.
Εξωτερικοί σύνδεσμοι
Κατηγορία:Αναλυτική χημεία